বাবা আইফোন কিনে না দেওয়ায় চরম সিদ্ধান্ত দশম শ্রেণির ছাত্রের

প্রিয় মুখার্জি, কুলতলি: দক্ষিণ ২৪ পরগনার (South 24 Pargagna) কুলতলি (Kultali Thana) থানার গোপালগঞ্জ গ্রাম (Gopalgunge Village) পঞ্চায়েতের শানকিজাহান এলাকা শোকস্তব্ধ। আইফোন (i Phone) না কিনে দেওয়ায় আত্মঘাতী ১৭ বছরের কিশোর দীপাঞ্জন দাস (১৭) (Dipanjan Das) । স্থানীয় সূত্রে খবর, দীপাঞ্জন নিমপীঠ আশ্রমের দশম শ্রেণির ছাত্র। কয়েক মাস আগে প্রায় ৩২ হাজার টাকা দিয়ে তাকে একটি অ্যান্ড্রয়েড ফোন কিনে দিয়েছিলেন তার বাবা ভাষ্কর দাস, যিনি পরিযায়ী শ্রমিক। কিন্তু জন্মদিন উপলক্ষে আবারও সে মা-বাবার কাছে আইফোন কিনে দেওয়ার অনুরোধ জানায়। পরিবার তা অস্বীকার করায় দীপাঞ্জন মানসিকভাবে ভেঙে পড়ে।

আরও পড়ুন-  ৪৮ ঘন্টার মধ্যে আবহাওয়ার বিরাট পরিবর্তন, ভাসবে কোন কোন জেলা?

পরিবারের অভিযোগ, গত কয়েকদিন ধরে সে ঠিকমতো খাওয়াদাওয়াও করছিল না। সোমবার বিকেলে দিদার বাড়িতে দীর্ঘক্ষণ দীপাঞ্জনকে না দেখে খোঁজ করতে গিয়ে ঘরের ভেতর ঝুলন্ত অবস্থায় তার দেহ দেখতে পান পরিবারের সদস্যরা। দ্রুত কুলতলি ব্লক হাসপাতালে নিয়ে গেলে চিকিৎসকরা মৃত বলে ঘোষণা করেন। আজ তার দেহের ময়নাতদন্ত হবে বলে জানা গিয়েছে।

পড়াশোনায় ভালো এবং অত্যন্ত মিশুক স্বভাবের ছেলে হিসেবে এলাকায় পরিচিত ছিল দীপাঞ্জন। তার অকাল মৃত্যুতে শোকের ছায়া নেমে এসেছে গোটা এলাকায়।

দেখুন আরও খবর-